Μεσοπροπίθηκος
Ο Μεσοπροπίθηκος ("Mesopropithecus") είναι εξαφανισμένο γένος μικρού έως μέσου μεγέθους λεμούριου, στρεψίρρινου πρωτεύοντος, από την Μαδαγασκάρη, το οποίο περιλαμβάνει τα είδη M. dolichobrachion, M. globiceps, και M. pithecoides. Μαζί με τον Παλαιοπροπίθηκο, τον Αρχαιοίντρις, και τον Μπαμπακότια είναι μέλος της οικογένειας των βραδύποδων λεμούριων (Παλαιοπροπιθηκίδες, Palaeopropithecidae). Κάποτε θεωρούνταν ιντριίδης λόγω του ότι το κρανίο του ήταν παρόμοιο με αυτό των σύγχρονων σίφακων, ωστόσο ένας μετακρανιακός σκελετός (ο σκελετός εκτός από τα οστά του κρανίου) που βρέθηκε πρόσφατα δείχνει ότι ο Μεσοπροπίθηκος είχε μακρύτερα πρόσθια άκρα από ότι οπίσθια, χαρακτηριστικό κοινό στους βραδύποδες λεμούριους αλλά όχι στους ιντριίδες. Ωστόσο, καθώς είχε τα πιο κοντά πρόσθια άκρα από όλους τους βραδύποδες λεμούριους, θεωρείται ότι ήταν πιο τετράποδος στην κίνηση και δεν κρέμονταν από δέντρα τόσο όσο οι άλλοι βραδύποδες λεμούριοι.

Και τα τρία είδη έτρωγαν φύλλα, φρούτα και σπόρους, αλλά με διαφορετικές αναλογίες. Ο "M. pithecoides" ήταν κυρίως φυλλοβόρος, αλλά έτρωγε και φρούτα ενώ σποραδικά σπόρους. Ο "M. globiceps" έτρωγε φρούτα και φύλλα, καθώς και μεγαλύτερη ποσότητα σπόρων από ότι ο "M. pithecoides". Ο "M. dolichobrachion" είχε επίσης μικτή δίαιτα φρούτων και φύλλων, αλλά αναλύσεις υποδεικνύουν ότι κατανάλωνε περισσότερους σπόρους από ότι τα άλλα δύο είδη.

Αν και σπάνια, τα τρία είδη ήταν ευρέως διαδεδομένα στο νησί, ωστόσο ήταν αλλοπατρικά αναμεταξύ τους, με τον "M. dolichobrachion" στα βόρεια, τον "M. pithecoides" στα νότια και δυτικά, και τον "M. globiceps" στο κέντρο του νησιού. Ο "M. dolichobrachion" ήταν ο πιο ξεχωριστός από τα τρία είδη λόγω των μεγαλύτερων πρόσθιων άκρων του. Ο Μεσοπροπίθηκος ήταν ένας από τους μικρότερους, εξαφανισμένους πλέον, υποαπολιθωμένους λεμούριους, αλλά ελαφρώς μεγαλύτερος από τους μεγαλύτερους επιζώντες λεμούριους. Είναι γνωστός μόνο από υποαπολιθωμένα κατάλοιπα, και εξαφανίστηκε μετά την άφιξη των ανθρώπων στο νησί, πιθανώς λόγω της πίεσης από το κυνήγι και της καταστροφής του ενδιαιτήματος του.
Q34740
γένος
Concept
Q37212
λεμούριου
Concept
Q82265
στρεψίρρινου
Concept
Q7380
πρωτεύοντος
Concept
Q1019
Μαδαγασκάρη
LOC
None
Παλαιοπροπίθηκο
UNK
Q13223268
Αρχαιοίντρις
Concept
Q292054
Μπαμπακότια
Concept
Q15982606
βραδύποδων λεμούριων
Concept
None
ιντριίδης
UNK
None
σίφακων
UNK
None
μετακρανιακός σκελετός
UNK
None
αλλοπατρικά
UNK
None
υποαπολιθωμένους λεμούριους
UNK
Q40614
υποαπολιθωμένα
Concept
Q292116
Μεσοπροπίθηκος
Concept
Q292116
Μεσοπροπίθηκος
Concept
Q292116
Μεσοπροπίθηκος
Concept
taxon rank
parent taxon
endemic to